
ШИНАСИ СЮЛЕЙМАН – КМЕТ НА ОБЩИНА КИРКОВО

Относно: Приемане на междинна оценка на изпълнението на Плана за интегрирано развитие на община Кирково 2021 – 2027 г. за периода 01.01.2021 – 31.12.2024 г.

УВАЖАЕМИ ГОСПОДИН ПРЕДСЕДАТЕЛ,

ГОСПОЖИ И ГОСПОДА ОБЩИНСКИ СЪВЕТНИЦИ,

Законът за регионално развитие задължава всички общини да разработят свои планове за интегрирано развитие (ПИРО). 
В изпълнение на конкретните законови изисквания община Кирково разработи, а Общинския съвет прие със свое решение № 216 по Протокол № 17 от 27.05.2021 г., План за интегрирано развитие на община Кирково за периода 2021-2027 г. 
ПИРО на община Кирково за периода 2021-2027 г. е приет на основание чл. 13, ал. 4 от Закона за регионално развитие (ЗРР), като в него са посочени средносрочните цели и приоритети за развитие на общината в съответствие с Интегрираната териториална стратегия за развитие на Южен централен район за планиране за 2021-2027 г. и определените национални и регионални цели и приоритети на развитието в България, в това число целите и приоритетите, съдържащи се в актуализираната Национална концепция за пространствено развитие 2013 - 2025 г. 
Съгласно чл. 33, ал. 1 от Закона за регионалното развитие, за реализацията на стратегическите документи за регионално и пространствено развитие по чл. 8, ал. 2 се извършва междинна оценка в средата на периода на тяхното действие (чл. 8, ал. 2, т. 3 от ЗРР). 
Междинната оценка на изпълнението на Плана за интегрирано развитие на община Кирково 2021–2027 г. е документ, който цели да представи степента на изпълнение на заложените цели и приоритети, както и реално достигнатото ниво на развитие на общината. Оценката дава възможност да се формулират изводи и препоръки относно същността и начина на изпълнение на Плана, които да бъдат взети предвид при изпълнението му за периода 2025-2027 г.
Главната цел на междинната оценка е да подпомогне цялостното управление на ПИРО, неговото актуализиране, а при необходимост неговото преориентиране, да осигури информация за подобряване на изпълнението на плана и в частност - подобряване на координацията и мониторинга по неговото изпълнение.
Предлаганата с настоящата Докладна записка Междинна оценка на изпълнението на План за интегрирано развитие на община Кирково 2021–2027 г. е   в изпълнение на ангажимент на община Кирково по чл. 33 от Закона за регионалното развитие. Оценката разглежда постигнатите до момента резултати от изпълнението на ПИРО на община Кирково 2021–2027 г. и разглежда въпроси свързани с напредъка по изпълнение на целите и приоритетите, ефективността и ефикасността на реализираните до момента действия. Въз основа на тази база са направени конкретни изводи и препоръки.
Съгласно чл. 26, ал. 1 от ППЗРР, Кметът на общината внася за обсъждане и одобряване от общинския съвет доклади за резултатите от междинната и последващата оценка на изпълнението на плана за интегрирано развитие на общината.
След утвърждаването му от Общински съвет Кирково, на основание чл. 26,  ал. 2 от ППЗРР, докладът за резултатите от междинната оценка на изпълнението на Плана за интегрирано развитие ще бъде публикуван на страницата на общината в интернет и на портала за обществени консултации на Министерския съвет.

Във връзка с гореизложеното и на основание чл. 21, ал. 1, т. 12 и ал. 2 от Закона за местното самоуправление и местната администрация и чл. 26, ал. 1 от Правилника за прилагане на Закона за регионалното развитие, предлагам Общински съвет –  Кирково да приеме следните

ПРОЕКТ !

РЕШЕНИЯ:
1. Общински съвет – Кирково одобрява Междинна оценка на изпълнението на План за интегрирано развитие на община Кирково 2021–2027 г. с период на наблюдение и отчитане 2021-2024 г.
2. Възлага на Кмета на община Кирково осъществяването на последващи действия.  

Кмет на община Кирково:
                                                                                        / Шинаси Сюлейман /

